Държавен вестник, бр. 9, 2018 г., стр. 23

БРОЙ  9	
Д Ъ Р Ж А В Е Н  В Е С Т Н И К 	
СТР.  23  
ще бъде цената, която фигурира в инвентарния 
списък на Страната доставчик. При липса на 
подобен списък цената ще бъде такава, че да 
възстанови действително извършените разходи. 
Цената за новопридобити стоки ще бъде същата 
цена, която се плаща на фирма снабдителка 
или търговец от Страната доставчик. Цената 
за поправка на място или за предоставени тех­
нически услуги ще бъде съответната цена на 
Страната доставчик, а ако няма такава, цената 
ще се базира на преките разходи, свързани с 
извършването на услугите, например цените 
по инвентарния списък при снабдяването или 
заплащане разходите за труд. Цената за услу­
ги, извършени от военен персонал или щатни 
държавни служители на Страните по време на 
командировка, ще се базират на натрупаните 
разходи, например командировъчни и транс­
порт, както и разходите за заплати на цивилни 
служители. Ако между страните съществува 
споразумение за данъчно освобождаване, до­
говорените цени няма да включват данъците 
и митата, от които Страната заявител е осво­
бодена според подобни споразумения. При 
молба Страните се споразумяват да осигурят 
информация, достатъчна да докаже, че се спаз­
ват принципите, валидни за двете страни при 
определянето на цените, и че в цените не са 
включени разходи, от които те са освободени. 
г. Начини на плащане. За валидни се 
приемат следните начини на плащане:
(1) Плащане в брой (ПВБ). Плащането 
ще се извършва в американски долари, в друга 
конвертируема валута или според договоренос­
тите при заявката.
(2) Размяна в натура (РВН). Когато РВН 
се използва като начин на плащане, Страната 
заявител се задължава да възстанови стоките 
в същото състояние и отговарящи на същата 
конфигурация като стоките, осигурени от 
Страната доставчик, или при споразумение 
в по-нова конфигурация, в рамките на една 
година след получаването. Страната заявител 
отговаря за обратния транспорт и доставка на 
мястото, определено от Страната доставчик. 
Ако Страната заявител не възстанови или върне 
стоките в рамките на една година, начинът на 
плащане става ПВБ.
(3) Размяна на еднаква стойност (РЕС). 
Доколкото е възможно, когато РЕС е желаният 
начин на плащане и преди да се осигури иска­
ното съдействие, и двете Страни по споразу­
мението постигат съгласие относно приетите 
за плащане стоки и услуги и тяхната стойност. 
Ако Страната заявител не осигури договоре­
ните доставки и услуги на Страната доставчик 
в рамките на една година от първоначалната 
сделка, начинът на плащане става ПВБ.
2. Когато за цената не е достигната дого­
вореност предварително, в заявката, по която 
предстои договаряне на крайна цена, се уста­
новяват границите на отговорност на Страната 
заявител на тилово осигуряване, стоки и услуги. 
Страните се задължават незабавно да влязат 
в преговори с цел определяне на крайна цена.
3. С изключение на ПВБ всички неплатени 
сметки на Страните в резултат на извършени 
сделки по тилово осигуряване, доставки и услуги 
в изпълнение на настоящото Споразумение се 
плащат не по-късно от дванадесет (12) месеца 
след датата на първоначалната сделка.
4. Лицата за контакт за плащанията и 
вземанията за всяка Страна са посочени в 
приложенията към настоящото Споразумение.
5. Настоящото Споразумение няма да служи 
като основание за повишено таксуване при 
предоставяне на тилово осигуряване, доставки 
и услуги, ако подобно тилово осигуряване, дос­
тавки и услуги са безплатни или са по-евтини 
според условията на друго Споразумение между 
двете Страни.
Член VI. Невключени разходи
Ако са налице споразумения за данъчни и 
митнически облекчения, приложими за при­
добиването на материали, услуги, доставки и 
оборудване от Страната заявител, то същите 
важат и за тиловото осигуряване, доставки­
те и услугите, предоставени по настоящото 
Споразумение. Страните ще си сътрудничат 
за осигуряване на документите, необходими 
за предоставяне на данъчни и митнически 
облекчения. Страната доставчик се задължава 
да информира Страната заявител дали в пред­
ставената цена за тилово осигуряване, доставки 
и услуги са включени данъци или мита, които 
Страната доставчик не може да възстанови. В 
такива случаи в цената, платена от Страната 
заявител, се включват само онези данъци или 
мита, които не са възстановими от Страната 
доставчик.
Член VII. Тълкуване, изменение и защита 
на информацията
1. Всички разногласия във връзка с тъл­
куването или прилагането на настоящото 
Споразумение, както и всички допълнителни 
договорености за неговото прилагане или 
сделки, извършени по силата му, се разрешават 
посредством консултации между Страните, 
без да се отнасят до международен съд или 
трета страна.
2. Всяка от Страните по Споразумението 
може по всяко време да поиска изменение на 
настоящото Споразумение с писмено предиз­
вестие от деветдесет (90) дни до другата Страна. 
В случай на такава молба двете Страни се 
задължават своевременно да влязат в прего­
вори. Настоящото Споразумение може да бъде 
допълвано единствено с писмено съгласие на 
Страните. Измененията в Приложения Б до 
Н, посочващи Лицата за контакт, могат да се 
извършват от Страните, без да е необходимо 
формално изменение на настоящото Спора­
зумение.